Charles Louis L’Héritier de Brutelle

Charles Louis L'Héritier de Brutelle (født 15. juni 1746, død 16. august 1800) var en fransk magistrat og selvlært botaniker.«Charles-Louis l'Héritier de Brutelle - Stirpes novae aut minus descriptionibus et iconibus illustravit» , Agence régionale de l'environnement de Haute-Normandie.

L'Héritier de Brutelle ble født inn i en velstående parisisk familie. I 1772 ble han skogforvalter i Paris. Stillingen stimulerte L'Héritier de Brutelle til studier i botanikk. Han gikk i gang med å lære seg om franske trær og busker, men var også interessert i eksotiske planter, og ble tilhenger av Carl von Linnés taksonomi.Robert F. Erickson: «Charles Louis L Héritier de Brutelle» , Missouri Botanical Garden, 2003. 

L'Héritier de Brutelle arbeidet fra innsamlede planter og ansatte selv innsamlere av materiale han selv så kunne beskrive og klassifisere. Han arbeidet også i Jardin du Roi. Utgivelsen av hans første verk, Stirpes novae aut minus cognitae, ble påbegynt i 1785, men aldri fullført. Det var utstyrt med plansjer av Pierre-Joseph Redouté. I forbindelse med striden om materialet til botanikeren Joseph Dombey, forlot L'Héritier de Brutelle Frankrike i 1786 og var et års tid i Storbritannia, der han blant annet studerte samlingene ved Royal Botanic Gardens i Kew. Oppholdet resulterte i verket Sertum anglicum utgitt i 1789. Her bidro også kunstneren James Sowerby med illustrasjoner, i tillegg til Redouté. Hans tredje store verk var Geraniologia (påbegynt 1787), om Geranium.«L'Héritier de Brutelle, Charles Louis», Encyclopédie des Cactus, Plantes Grasses et Succulentes. L'Héritier de Brutelle var den første som beskrev slekten eukalyptus.«L'Héritier, Charles Louis de Brutelle (1746 - 1800)», Council of Heads of Australasian Herbaria, Australian National Herbarium.

Fra 1775 var L'Héritier de Brutelle også magistrat. Han deltok på de revolusjonæres side under den franske revolusjon, men falt fra da utviklingen gikk i for radikal retning. Under terroren ble han fratatt sine posisjoner, men fikk i 1794 tilbake en mindre stilling.

I 1790 ble assosiert medlem i Det franske vitenskapsakademiet og i 1795 innvalgt som fullverdig medlem av akademiet som da het Institut national des sciences et des arts.Liste des membres, correspondants et associés étrangers de l'Académie des sciences depuis sa création en 1666, Académie des sciences, s. 19.

L'Héritier de Brutelle ble i august 1800 drept av en ukjent gjerningsmann. Han etterlot han seg et herbarium bestående av omkring 8000 arter.

L'Her. er den offisielle autorforkortelsen innenfor botanikk.

 Verk 
  Stirpes Novae aut minus cognitae, quas descriptionibus et iconibus illustravit..., utgitt 1784–1791, fulltekstutgave fra Gallica
 Sertum Anglicum seu Plantae Rariores quae in Hortis juxta Londinum, Imprimis in Horto Regio Kewensi Excoluntur, ab Anno 1786 ad Annuum 1787 Observatae, utgitt 1789–1793, fulltekstutgave fra Prosjekt Gutenberg
  Geraniologia, seu Erodii, Pelargonii, Geranii, Monsoniae et Grieli, Historia iconibus illustrata, utgitt 1787–1788, 1792, elektronisk utgave 
  Cornus: specimen botanicum sistens descriptiones et icones specierum corni minus cognitarum , 1788, fulltekstutgave fra MGB Library
 «Mémoire sur un nouveau genre de plants appelé Cadia», Magasin encyclopédique, utgitt 1795

 Referanser 

Kategori:Franske botanikere